37. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 31391/2283/78 της 13/31 Οκτ.  1978 (ΦΕΚ Β΄ 942) Περί κανονισμού ασφαλείας και ελέγχου αστικών συγκοινωνιών. Έχοντες υπ’ όψει: 1.Τας διατάξεις της περιπτ. γ΄ του άρθρ. 7 του Νόμ. 588/77 «περί οργανώσεως των Αστικών Συγκοινωνιών Πρωτευούσης και άλλων τινών διατάξεων». 2.Την υπ’ αριθ. 26/78 εισήγησιν του Διοικητικού Συμβουλίου του Οργανισμού Αστικών Συγκοινωνιών (ΟΑΣ) αποφασίζομεν: Άρθρον μόνον.-Κυρούται ο κατόπιν της υπ’ αριθ. 26/78 εισηγήσεως του Διοικητικού Συμβουλίου του Οργανισμού Αστικών Συγκοινωνιών (ΟΑΣ) ως έπεται Κανονισμός Ασφαλείας και Ελέγχου Αστικών Συγκοινωνιών, συγκείμενος εκ 5 άρθρων: ΚΑΝΟΝΙΣΜΟΣ ΑΣΦΑΛΕΙΑΣ  ΚΑΙ ΕΛΕΓΧΟΥ ΑΣΤΙΚΩΝ ΣΥΓΚΟΙΝΩΝΙΩΝ Κυκλοφορία, οχημάτων, άνευ εισπράκτορος Άρθρ.1.-1.Δι’ αποφάσεως του Διοικητικού Συμβουλίου του Οργανισμού Αστικών Συγκοινωνιών, καθορίζονται κατηγορίες γραμμών και διαδρομών, δια τας οποίας επιτρέπεται η εκτέλεσις δρομολογίων δι’ οχημάτων άνευ εισπράκτορος. 2.Δι’ αποφάσεων, κατά περίπτωσιν, των Διοικητικών Συμβουλίων των φορέων ΕΑΣ, ΗΛΠΑΠ και ΗΣΑΠ καθορίζονται τα συγκεκριμένα δρομολόγια, τα οποία πραγματοποιούνται δι’ οχημάτων άνευ εισπράκτορος. 3.Άνευ εισπράκτορος κυκλοφορία επιτρέπεται εις οιονδήποτε τύπον ή είδος οχήματος τηρουμένων των διαδικασιών των προηγουμένων παραγράφων. Ωσαύτως τα άνευ εισπράκτορος κυκλοφορούντα οχήματα δύνανται να φέρουν εις το εσωτερικόν αυτών οιονδήποτε τύπον μηχανήματος εκδόσεως ή ακυρώσεως εισιτηρίων ή ρίψεως νομισμάτων. Η διαμόρφωσις και η τοποθέτησις των ως άνω μηχανημάτων πρέπει να είναι τοιαύτη, ώστε να μη δημιουργούνται προβλήματα ασφαλείας δια τους επιβαίνοντες. 4.Η εντός των άνευ εισπράκτορος οχημάτων κίνησις των επιβατών καθορίζεται κατά τύπον οχήματος, δύναται δε αύτη να είναι της αυτής ή αντιθέτου κατευθύνσεως, εν σχέσει, προς την φοράν κινήσεως του οχήματος. 5.Τα άνευ εισπράκτορος κυκλοφορούντα οχήματα, δέον να φέρουν τας εξής προσθέτους ενδείξεις ή πινακίδας: α)Πινακίδας ή άλλας καταλλήλους ενδείξεις δια των οποίων να πληροφορείται το επιβατικόν κοινόν, ότι το όχημα κυκλοφορεί άνευ εισπράκτορος. β)Πινακίδας ή άλλας καταλλήλους ενδείξεις, αι οποίαι να πληροφορούν το επιβατικόν κοινόν ποίαι θύραι χρησιμοποιούνται, δια την είσοδον και ποίαι δια την έξοδον των επιβατών. Φωτισμός οχημάτων Άρθρ.2.-1.Τα οχήματα δημοσίων συγκοινωνιών πρέπει να φέρουν τον απαιτούμενον αριθμόν φωτιστικών σωμάτων δια τον επαρκή φωτισμόν ολοκλήρου του εσωτερικού του οχήματος, κατά την διάρκειαν του νυκτός. Η διάταξις του εσωτερικού συστήματος φωτισμού πρέπει να είναι τοιαύτη, ώστε να μη δυσχεραίνεται η υπό του οδηγού κατόπτευσις της οδού, κατά την διάρκειαν της νυκτός. 2.Άπασα η ηλεκτρική εγκατάστασις φωτισμού των οχημάτων πρέπει να διατηρείται εις αρίστην κατάστασιν. (Αντί για τη σελ. 326,31(α) Σελ. 326,31(β) Τεύχος ΙΒ-1-3 Σελ. 125 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 21.Ζ.β.35-37 Χειρολαβαί. Στηρίξεις Άρθρ.3.-1.Δια την ασφάλειαν των δια των οχημάτων δημοσίων συγκοινωνιών διακινουμένων επιβατών επιβάλλεται η ύπαρξις εντός των οχημάτων χειρολαβών και οριζοντίων και κατακορύφων ράβδων στηρίξεως. 2.Η διάταξις, ο αριθμός, η θέσις, η διαμόρφωσις και το υλικόν κατασκευής των ως άνω χειρολαβών και ράβδων στηρίξεως πρέπει να είναι τοιαύτη, ώστε να εξασφαλίζεται η μεγίστη δυνατή ασφάλεια και διευκόλυνσις των επιβατών, τόσον κατά την διάρκειαν του ταξειδίου, όσον και κατά την άνοδον και κάθοδον αυτών εις το όχημα. 3.Ιδιαιτέρως η θέσις, η διάταξις και η διαμόρφωσις των ράβδων στηρίξεως εις τας θύρας του οχήματος πρέπει να είναι τοιαύτη, ώστε να εξασφαλίζεται η απρόσκοπτος άνοδος και κάθοδος προσώπων, άτινα χρήζουν ιδιαιτέρας φροντίδος (π.χ. άτομα μεγάλης ή μικράς ηλικίας, ανάπηροι κλπ.). Καθρέπται Άρθρ.4.-1.Εις την περίπτωσιν κυκλοφορίας οχήματος άνευ εισπράκτορος, δια τον έλεγχον των θυρών του οχήματος, υπό του οδηγού δέον να τοποθετούνται εις το όχημα καθρέπται πέραν των προβλεπομένων υπό του Κώδικος Οδικής Κυκλοφορίας. 2.Ο αριθμός, η θέσις και η διάταξις των ως άνω καθρεπτών, δέον να είναι τοιαύτη, ώστε να εξασφαλίζεται, ο υπό του οδηγού έλεγχος της ασφαλούς ανόδου και καθόδου των επιβατών, δι’ όλων των θυρών του οχήματος. Άρθρ.5.-Η ποσοτικοποίησις των εις τον παρόντα Κανονισμόν αναφερομένων μεγεθών θα γίνεται, δια των εκάστοτε εκδιδομένων τύπων, δια τα οχήματα των δημοσίων αστικών συγκοινωνιών.